Lån meg din kone

Lån meg din kone er en norsk film fra 1958 regissert av Edith Carlmar. Da kontorsjefstillingen i et større engrosfirma innen babyutstyr blir ledig, vet alle at sjefen kun ansetter gifte menn. Det får Bjørn Lund til å låne sin beste venns kone og presentere henne som sin på en firmafest.

Filmen er basert på den danske forfatter Erik Poupliers bok Lån mig din kone fra 1957, og den danske filmversjonen, Laan mig din kone fra samme år. Filmen kom på svensk som Får jag låna din fru? i 1959. Den ble i 1960 solgt til Sovjetunionen som selv oversatte den til syv sovjetiske språk

Mottakelse
Filmen fikk etter Klingenberg kino-premieren fire av seks etter at terningen ble kastet. Man syntes det var en fin film.Espen Eriksen, Underholdende norsk lystspill i VG (5.9.1958) Filmmelodien «Lån meg din kone», av Maj Sønstevold, ble en slager som mange i Norge gikk og nynnet på.

De som er med
Tore Foss –  Carl W. Rustad, direktør 
Sonja Wigert –  Vernonica Flint 
Vigdis Røising –  Wenche Rustad 
Atle Merton –  Bjørn Lund, avdelingssjef 
Erik Lassen –  Arkitekt Reinert 
Randi Kolstad –  Anita (kreditert som Randi Borch) 
Egil Hjorth-Jenssen
Rolf Just Nilsen – Holmsen 
Turid Balke – Fru Holmsen
Aud Schønemann – Dame som jobber på hotell
Elsa Lystad

 Sang
«Lån meg din kone» (Maj Sønstevold/Otto Carlmar) – fremført av Rolf Just Nilsen. Rolf Just-Nilsen med Maj Sønstevolds ensemble har også spilt den inn på singlen RCA NA 1068 i 1958.

Referanser

 Eksterne lenker 


Kategori:Filmer fra 1958
Kategori:Norske filmer fra 1950-årene
Kategori:Norske filmkomedier
Kategori:Filmer regissert av Edith Carlmar
Kategori:Sort-hvitt-filmer
Kategori:Norskspråklige filmer